

**แผนป้องกันปราบปรามการทุจริต**

**และประพฤติมิชอบ**

**ระยะ ๕ ปี (พ.ศ.๒๕๖๐ – ๒๕๖๔)**

**ของ**

**องค์การบริหารส่วนตำบลลานสกา**

**อำเภอลานสกา จังหวัดนครศรีธรรมราช**

**ก**

**คำนำ**

การทุจริตเป็นปัญหาใหญ่ของสังคมไทยมาเป็นเวลานานและบั่นทอนความเจริญก้าวหน้าการพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่อง ทำให้เกิดความเสียหายในวงกว้าง โดยส่งผลกระทบต่อระบบเศรษฐกิจ ระบบสังคม ระบบการเมือง การปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐ ซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้อย่างทัดเทียม และจะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบการบริหารจัดการและการพัฒนาคนควบคู่ไปพร้อม ๆ กัน โดยการปลูกฝังความซื่อสัตย์ รับผิดชอบ มีวินัย ตลอดจนค่านิยมอื่น ๆ ที่ถูกต้อง รวมทั้งเข้าใจวิถีดำเนินชีวิตที่ดีและมีคุณค่า

 ประกอบกับคณะรักษาความสงบแห่งชาติ หรือ คสช. ได้มีคำสั่งที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตและประพฤติมิชอบ โดยทุกส่วนราชการและหน่วยงานภาครัฐกำหนดมาตรการหรือแนวทางแก้ไขปัญหาการทุจริตประพฤติมิชอบโดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตได้

 เพื่อให้การดำเนินการดังกล่าวบรรลุผลได้อย่างเป็นรูปธรรม สำนักงานปลัดองค์การบริหารส่วนตำบลลานสกา จึงได้จัดทำแผนป้องกันปราบปรามการทุจริตและประพฤติมิชอบ ระยะ ๕ ปี (พ.ศ. ๒๕๖๐ – ๒๕๖๔) ขึ้น เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐให้เกิดผลในทางปฏิบัติ และเพื่อขับเคลื่อนยุทธศาสตร์และกลยุทธ์ขององค์การบริหารส่วนตำบลลานสกาให้บรรลุเป้าหมายและเกิดผลสัมฤทธิ์ตามวิสัยทัศน์ที่กำหนดไว้ และเป็นการถือปฏิบัติตามคำสั่งรักษาความสงบแห่งชาติ (คสช.) ที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตและประพฤติมิชอบซึ่งเป็นนโยบายระดับชาติอีกประการหนึ่งด้วย

 สำนักงานปลัดองค์การบริหารส่วนตำบลลานสกา

 องค์การบริหารส่วนตำบลลานสกา

 อำเภอลานสกา จังหวัดนครศรีธรรมราช

**สารบัญ**

เรื่อง หน้า

๑.คำนำ ก

๒.หลักการและเหตุผล ๑

๓.วิสัยทัศน์ ๒

๔.พันธกิจ ๓

๕.ยุทธศาสตร์ว่าด้วยการป้องกันปราบปรามการทุจริตขององค์การบริหารส่วนตำบลลานสกา ๔

๖.ยุทธศาสตร์ที่ ๑ ๔

 การเสริมสร้างจิตสำนึก ค่านิยมให้ทุกหน่วยงานขององค์การบริหารส่วนตำบลลานสกาบริหารงาน

 ตามหลักธรรมาภิบาล

๗.ยุทธศาสตร์ที่ ๒ ๖

 การบูรณาการระหว่างหน่วยงานในการป้องกันปราบปรามการทุจริต

๘.ยุทธศาสตร์ที่ ๓ ๗

 การเสริมสร้างความเข้มแข็งในการป้องกันปราบปรามการทุจริต

๙.ยุทธศาสตร์ที่ ๔ ๘

 การพัฒนาศักยภาพเจ้าหน้าที่ของรัฐในการป้องกันปราบปรามการทุจริต

๑๐.ตารางแผนปฏิบัติการตามยุทธศาสตร์ว่าด้วยการป้องกันและปราบปรามการทุจริต ๙

 ขององค์การบริหารส่วนตำบลลานสกา ประจำปีงบประมาณ พ.ศ. ๒๕๖๐ – ๒๕๖๔

๑๑.ภาคผนวก

**แผนป้องกันปราบปรามการทุจริตและประพฤติมิชอบ**

**ขององค์การบริหารส่วนตำบลลานสกา ระยะ๕ ปี (พ.ศ. ๒๕๖๐ – ๒๕๖๔)**

**หลักการและเหตุผล**

องค์การบริหารส่วนตำบลลานสกาเป็นองค์กรปกครองส่วนท้องถิ่นในฐานะเป็นผู้ใช้อำนาจรัฐในการปกครองและบริหารจัดการในเขตพื้นที่รับผิดชอบ เป็นหน่วยงานที่มีหน้าที่ในการให้บริการสาธารณะด้านต่าง ๆ ซึ่งดำเนินการแก้ไขปัญหาต่าง ๆ ที่เกิดขึ้นให้แก่คนในท้องถิ่น เป็นองค์กรที่มีความใกล้ชิดกับประชาชนและมีความเข้าใจในสภาพและรับรู้ถึงสาเหตุของปัญหาที่เกิดขึ้นภายในท้องถิ่น ทั้งนี้การปฏิบัติงานและการดำเนินงานขององค์กรปกครองส่วนท้องถิ่นย่อมอาจส่งผลกระทบต่อชุมชนและประเทศชาติ ซึ่งอาจมีสาเหตุมาจากการปฏิบัติหน้าที่หรือละเว้นการปฏิบัติหน้าที่โดยมิชอบ หรือได้ใช้อำนาจในตำแหน่งหน้าที่เพื่อแสวงหาผลประโยชน์ที่มิควรได้โดยชอบด้วยกฎหมาย รวมทั้งปัญหาการทุจริตอันเป็นปัญหาของสังคมไทยที่เกิดขึ้นมาเป็นเวลานานและนับวันยิ่งทวีความรุนแรงมากขึ้น ซึ่งทางคณะรักษาความสงบแห่งชาติ หรือ คสช. ตามคำสั่งคณะรักษาความสงบแห่งชาติ ที่ ๖๙/๒๕๕๗ เรื่องมาตรการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ กำหนดมาตรการหรือแนวทางการแก้ไขปัญหาการทุจริตประพฤติมิชอบ โดยมุ่งเน้นการสร้างธรรมาภิบาลในการบริหารงาน และการส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตขึ้นได้ ประกอบนโยบายของ พลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ ๑๒ กันยายน ๒๕๕๗ ได้กำหนดให้มีการบริหารราชการแผ่นดินโดยหลักธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

 กระทรวงมหาดไทย ได้จัดทำบันทึกข้อตกลงความร่วมมือในการป้องกันปราบปรามการทุจริตกับสำนักงานคณะกรรมการการป้องกันและปราบปรามการทุจริตแห่งชาติ เมื่อวันที่ ๓ ธันวาคม ๒๕๕๗ และมติคณะรัฐมนตรี เมื่อวันที่ ๒๔ กุมภาพันธ์ ๒๕๕๘ ให้หน่วยงานของรัฐแปลงยุทธศาสตร์ว่าด้วยการป้องกันและปราบปรามการทุจริต ระยะที่ ๒ (พ.ศ. ๒๕๕๖– ๒๕๖๐) ไปสู่การปฏิบัติ โดยกำหนดในแผนยุทธศาสตร์การพัฒนาและแผนพัฒนาสี่ปีและเป็นการสอดคล้องกับการกำหนดการประเมินคุณธรรมและความโปร่งใสขององค์กรปกครองส่วนท้องถิ่น Intergrity and Transparency Assessment (ITA) ประจำปีงบประมาณ ๒๕๕๘ โดยทางสำนักงาน ป.ป.ช. เสนอการบูรณาการเครื่องมือการประเมินคุณธรรมการดำเนินงาน (Integrity Assessment) และดัชนีวัดความโปร่งใสของหน่วยงานภาครัฐของสำนักงาน ป.ป.ช. เข้าด้วยกันแสะสร้าง

๒

เครื่องมือประเมินที่ผนวกหลักการประเมินเชิงภาพลักษณ์ (Perceptipn Base) และหลักฐานเชิงประจักษ์ (Evidence Base) โดยมีเป้าหมาย คือ องค์กรปกครองส่วนท้องถิ่นเป้าหมายทั้ง ๗,๕๗๑ แห่ง โดยมุ่งหวังให้เกิดการบริหารงานที่โปร่งใสและเป็นธรรมในองค์กรปกครองส่วนท้องถิ่น และนำผลที่ได้จากการประเมินเพื่อใช้ในการกำหนดนโยบายการส่งเสริมธรรมาภิบาลและป้องกันการทุจริตพัฒนาคุณธรรมและความโปร่งใสขององค์กรปกครองส่วนท้องถิ่นให้มีภาพลักษณ์ที่ดีขึ้นในอนาคต แลเป็นการปฏิบัติตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๔๒

 ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ องค์การบริหารส่วนตำบลเขาแก้วจึงได้จัดแผนปฏิบัติการป้องกันปราบปรามการทุจริต เพื่อเป็นมาตรการแนวทางการป้องกันและแก้ไขปัญหาการทุจริตประพฤติมิชอบของภาครัฐ ประจำปีงบประมาณ พ.ศ. ๒๕๖๐ ขององค์การบริหารส่วนตำบลเขาแก้ว และเพื่อให้ทุกหน่วยงานในองค์การบริหารส่วนตำบลเขาแก้วใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลเขาแก้ว ทั้งนี้ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลเขาแก้วเป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่รัฐ ซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖

 องค์การบริหารส่วนตำบลลานสกาได้เล้งเห็นถึงความสำคัญและตระหนักถึงปัญหาการทุจริต ปัญหาผลประโยชน์ซับซ้อน และการพัฒนาคุณธรรมสร้างความโปร่งใสในการปฏิบัติราชการ จึงได้จัดทำแผนปฏิบัติการด้านการป้องกันปราบปรามการทุจริตและประพฤติมิชอบ ประจำปีงบประมาณ พ.ศ. ๒๕๖๐ เพื่อเป็นแผนปฏิบัติการในการดำเนินการเรื่องความโปร่งใสในการดำเนินงานขององค์การบริหารส่วนตำบล ลานสกา อันจะเป็นการเพิ่มประสิทธิภาพในองค์กรให้สามารถทำงานด้วยความโปร่งใสตามหลักนิติธรรม หลักคุณธรรม โดยประชาชนมีส่วนร่วมสามารถใช้ทรัพยากรอย่างคุ้มค่าและรับผิดชอบ ตลอดจนสามารถตรวจสอบได้และเป็นไปตามแผนจังหวัดนครศรีธรรมราชในสะอาด

-๓-

**วิสัยทัศน์**

 “ลานสกาน่าอยู่ ประชาชนใฝ่เรียนรู้ สู่เศรษฐกิจพอเพียง การท่องเที่ยวเชิงอนุรักษ์ เน้นหนักคุณธรรม นำชุมชมเข้มแข็ง”

**พันธกิจ**

๑.เสริมสร้างจิตสำนึกและค่านิยมในการปฏิบัติหน้าที่ให้กับเจ้าหน้าที่ขององค์การบริหารส่วนตำบลลานสกา

 ๒.บูรณาการทุกภาคส่วนเพื่อเสริมสร้างและพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลลานสกา

๓.ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

 ๔.สร้างกลไกและพัฒนาระบบการตรวจสอบ ถ่วงดุลการใช้อำนาจของเจ้าหน้าที่ขององค์การบริหารส่วนตำบลลานสกาให้มีความเข้มแข็งและมีประสิทธิภาพ

 ๕.ส่งเสริมสนับสนุนการจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลลานสกาอย่างจริงจังและต่อเนื่อง

**-๔-**

**ยุทธศาสตร์ว่าด้วยการป้องกันและปราบปรามการทุจริตขององค์การบริหารส่วนตำบลลานสกา**

**ยุทธศาสตร์ที่ ๑ เสริมสร้างจิตสำนึก ค่านิยม ให้ทุกหน่วยงานขององค์การบริหารส่วนตำบลลานสกาบริหารงานตามหลักธรรมาภิบาล**

 **วัตถุประสงค์**

เพื่อส่งเสริม เสริมสร้าง จิตสำนึกและค่านิยมให้ทุกหน่วยงานขององค์การบริหารส่วนตำบล ลานสกาบริหารงานตามหลักธรรมาภิบาล โดยมีทัศนคติ วิสัยทัศน์ในการร่วมกันแก้ไขและรับผิดชอบต่อปัญหาการทุจริตและประพฤติมิชอบขององค์การบริหารส่วนตำบลลานสกา รวมทั้งการรณรงค์ เผยแพร่ ประชาสัมพันธ์ให้ทุกหน่วยงานมีวินัยเคารพกฎหมาย กฎ และระเบียบ ที่จะเป็นกลไกในการแก้ไขปัญหา การพัฒนา ตลอดจนเป็นการวางรากฐานในการป้องกันและปราบปรามการทุจริตขององค์การบริหารส่วนตำบลลานสกาได้อย่างมีประสิทธิภาพ

 **มาตรการ/แนวทางดำเนินงาน**

**๑. ส่งเสริมพัฒนาคุณธรรม จริยธรรม และจิตสำนึกที่ดี**

๑.๑ อบรมมาตรฐานคุณธรรม จริยธรรม ให้กับคณะผู้บริหาร สมาชิกสภา พนักงานส่วนตำบลและพนักงานจ้าง

๑.๒ ให้ความรู้แก่หมู่บ้านในเรื่องการปรองดองสมานฉันท์

๑.๓ ให้เด็กที่ศึกษาในศูนย์พัฒนาเด็กเล็กองค์การบริหารส่วนตำบลลานสกาเข้าค่ายคุณธรรม

 ๑.๔ รับการประเมินคุณธรรมจริยธรรมและความโปร่งใสในการดำเนินงานของ อปท.

(ITA)

1. **ส่งเสริมให้บุคลากรทุกระดับได้เรียนรู้และปฎิบัติงานตามหลักธรรมาภิบาล มีจริยธรรม**

๒.๑ จัดทำประกาศประมวลจริยธรรมแก่บุคลากรทั้งฝ่ายประจำและฝ่ายการเมือง

๒.๒ จัดทำคู่มือจริยธรรมข้อบังคับและระเบียบที่เกี่ยวข้อง

๒.๓ ควบคุม กำกับ ดูแลการปฏิบัติงาน การประพฤติปฏิบัติตนของเจ้าหน้าที่ขององค์การบริหารส่วนตำบลลานสกาให้เป็นไปตามหลักธรรมาภิบาลและมาตรฐานทางคุณธรรมและจริยธรรม

**๕**

1. **ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริตโดยยึดถือเป็นค่านิยมกระแสหลักของชาติ**

๓.๑ส่งเสริมการสร้างแรงจูงใจให้เจ้าหน้าที่ขององค์การบริหารส่วนตำบลลานสกาปฏิบัติ

หน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

๓.๒รณรงค์ เผยแพร่ ประชาสัมพันธ์ให้สังคมมีค่านิยม ยกย่อง เชิดชู และเห็นคุณค่าของการ

ประพฤติปฏิบัติตนตามหลักคุณธรรมและจริยธรรม

๓.๓ส่งเสริม เชิดชูหน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตขององค์การบริหารส่วนตำบลลานสกา

๓.๔ส่งเสริม สนับสนุนให้ทุกหน่วยงานร่วมกันสร้างค่านิยมในการป้องกันและปราบปรามการ

ทุจริตขององค์การบริหารส่วนตำบลลานสกา

-๖-

**ยุทธศาสตร์ที่ ๒ บูรณาการระหว่างหน่วยงานในการป้องกันและปราบปรามการทุจริต**

 **วัตถุประสงค์**

เพื่อประสานความร่วมมือระหว่างหน่วยงานขององค์การบริหารส่วนตำบลลานสกาในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในองค์การบริหารส่วนตำบลลานสกา เสริมสร้างและพัฒนาเครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ/แนวทางดำเนินงาน**

1. บูรณาการระหว่างหน่วยงานภายในองค์การบริหารส่วนตำบลลานสกากับทุกภาคส่วนในการป้องกันและแก้ไขปัญหาการทุจริตและประพฤติมิชอบ

๑.๑ มีศูนย์รับเรื่องราวร้องเรียน ร้องทุกข์

๑.๒ มีศูนย์ยุติธรรมชุมชนตำบลลานสกา

 ๑.๓ ส่งเสริม สนับสนุนให้มีระบบอินเตอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตในองค์การบริหารส่วนตำบลลานสกาโดยให้มีเว็บบอร์ดเพื่อติดต่อสื่อสารระหว่างกัน

 ๒. ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในองค์การบริหารส่วนตำบลลานสกา

 ๒.๑ เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริตและประพฤติมิชอบในองค์การบริหารส่วนตำบลลานสกา

 ๒.๒ สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากหลาย ๒.๓ ส่งเสริมสิทธิในการรับรู้และการเข้าถึงข้อมูลข่าวสาร

-๗-

**ยุทธศาสตร์ที่ ๓ เสริมสร้างความเข้มแข็งในการป้องกันและปราบปรามการทุจริตขององค์การบริหารส่วนตำบลลานสกา**

 **วัตถุประสงค์**

เพื่อมุ่งพัฒนาระบบและกลไกลในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกลความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไขและพัฒนาข้อบัญญัติ ข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

 **มาตรการ/แนวทางดำเนินงาน**

 ๑.พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดจน และมีประสิทธิภาพ

 ๑.๑จัดกิจกรรมตรวจสอบ ติดตาม ประเมินผลการควบคุมภายใน

 ๑.๒เผยแพร่ข้อมูลข่าวสาร ราคากลางทางประกาศและเวปไซต์

 ๑.๓จัดทำแผนการจัดซื้อ จัดจ้าง แผนการใช้จ่ายเงินและเผยแพร่ให้ประชาชนทราบ

 ๒. สร้างกลไกลความร่วมมือระหว่างองค์การบริหารส่วนตำบลลานสกากับภาคเอกชนให้มีศักยภาพในการป้องกันและปราบปรามการทุจริต

๒.๑ จัดตั้งศูนย์ข้อมูลข่าวสารไว้ ณ ที่ทำการองค์การบริหารส่วนตำบลลานสกา

-๘-

**ยุทธศาสตร์ที่ ๔ พัฒนาศักยภาพเจ้าหน้าที่ของรัฐในการป้องกันและปราบปรามการทุจริตขององค์การบริหารส่วนตำบลลานสกา**

 **วัตถุประสงค์**

เพื่อมุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิผลได้อย่างมีประสิทธิภาพ เพื่อแก้ไขปัญหาการทุจริตให้เป็นระบบอย่างต่อเนื่องสร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

 **มาตรการ/แนวทางดำเนินงาน**

 ๑.พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต

 ๑.๑ จัดส่งเจ้าหน้าที่ขององค์การบริหารส่วนตำบลลานสกาเข้ารับการฝึกอบรมหลักสูตรด้านการป้องกันและปราบปรามการทุจริตภาครัฐเพื่อให้เกิดความเชี่ยวชาญเฉพาะด้านวิชาชีพ

**-๙-**

**ตารางแผนปฏิบัติการตามยุทธศาสตร์ว่าด้วยการป้องกันและปราบปรามการทุจริต**

**ขององค์การบริหารส่วนตำบลลานสกา ระยะ ๕ ปี (พ.ศ. ๒๕๖๐-๒๕๖๔)**

**ยุทธศาสตร์ที่ ๑ เสริมสร้างจิตสำนึก ค่านิยมให้ทุกหน่วยงานในสังกัดขององค์การบริหารส่วนตำบลลานสกา**

 **ปฏิบัติงานตามหลักธรรมาภิบาล**

|  |  |  |  |
| --- | --- | --- | --- |
| **มาตรการ/แนว****ทางดำเนินงาน** | **โครงการ/****กิจกรรม** | **ปีงบประมาณ** | **หมายเหตุ** |
| **ปี****๒๕๖๐** | **ปี****๒๕๖๑** | **ปี****๒๕๖๒** | **ปี****๒๕๖๓** | **ปี****๒๕๖๔** |
| ๑.ส่งเสริมพัฒนาคุณธรรมจริยธรรมและจิตสำนึกที่ดี ๒.ส่งเสริมให้บุคลากรทุกระดับได้เรียนรู้และปฎิบัติงานตามหลักธรรมาภิบาล | ๑.๑อบรมมาตรฐานคุณธรรมจริยธรรม ให้กับคณะผู้บริหาร สมาชิกสภาองค์การบริหารส่วนตำบล พนักงานส่วนตำบลและพนักงานจ้าง๑.๒.ให้ความรู้แก่หมู่บ้านในเรื่องการปรองดองสมานฉันท์๑.๓ เข้าค่ายคุณธรรมเด็กสังกัดศูนย์พัฒนาเด็กเล็ก๑.๔.การรับการประเมินคุณธรรมจริยธรรมและความโปร่งใสในการดำเนินงานของ อปท.(ITA)๑.๑จัดทำประกาศประมวลจริยธรรมแก่บุคลากรทั้งฝ่ายประจำและฝ่ายการเมือง๑.๒จัดทำคู่มือจริยธรรม ข้อบังคับและระเบียบที่เกี่ยวข้อง | ///// | ///// | ///// | ///// | ///// | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |

**-๑๐-**

**ยุทธศาสตร์ที่ ๒ บูรณาการระหว่างหน่วยงานในการป้องกันและปราบปรามการทุจริต**

|  |  |  |  |
| --- | --- | --- | --- |
| **มาตรการ/แนวทางดำเนินงาน** | **โครงการ/กิจกรรม** | **ปีงบประมาณ** | **หมายเหตุ** |
| **ปี****๒๕๖๐** | **ปี****๒๕๖๑** | **ปี****๒๕๖๒** | **ปี****๒๕๖๓** | **ปี****๒๕๖๔** |
| ๑.บูรณาการระหว่างหน่วยงานในการป้องกันและแก้ไขปัญหาการทุจริตประพฤติมิชอบ๒.ส่งเสริมการมีส่วนร่วมของประชาชน๓.ส่งเสริมค่านิยมการยกย่องและเชิดชูความดี ความสัตย์ซื่อสุจริต | ๑.การจัดตั้งศูนย์รับเรื่องราวร้องทุกข์และศูนย์ดำรงธรรมตำบลลานสกา๒.การจัดตั้งศูนย์ยุติธรรมชุมชนตำบลลานสกา๑.การแต่งตั้งประชาชนร่วมเป็นคณะกรรมการต่างๆของ อบต.ลานสกา๑.การส่งเสริมค่านิยมการปฏิบัติราชการด้วยความซื่อสัตย์สุจริต | //// | //// | //// | //// | //// | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |

**-๑๑-**

**ยุทธศาสตร์ที่ ๓ เสริมสร้างความเข้มแข้งในการป้องกันและปราบปรามการทุจริต ขององค์การบริหารส่วนตำบลลานสกา**

|  |  |  |  |
| --- | --- | --- | --- |
| **มาตรการ/แนวทาง****ดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี****๒๕๖๐** | **ปี****๒๕๖๑** | **ปี****๒๕๖๒** | **ปี****๒๕๖๓** | **ปี****๒๕๖๔** |
| ๑.จัดทำระบบตรวจสอบ ควบคุมและถ่วงดุลให้เหมาะสม๒.สร้างกลไกลความร่วมมือระหว่างหน่วยงานกับภาคเอกชน | ๑.๑ จัดกิจกรรมตรวจสอบ ติดตาม ประเมินผลการควบคุมภายใน๑.๒ เผยแพร่ข้อมูลข่าวสาร ราคากลางทางประกาศและเวปไซต์๑.๓จัดทำแผนการจัดซื้อ จัดจ้าง แผนการใช้จ่ายเงินและเผยแพร่ให้ประชาชนทราบ๒.การจัดตั้งศูนย์ ข้อมูลข่าวสาร ณ ที่ทำการองค์การบริหารส่วนตำบลลานสกา | //// | //// | //// | //// | //// | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |

**-๑๑-**

**ยุทธศาสตร์ที่ ๔ พัฒนาศักยภาพเจ้าที่ของรัฐในการป้องกันและปราบปรามการทุจริตขององค์การบริหารส่วนตำบลลานสกา**

|  |  |  |  |
| --- | --- | --- | --- |
| **มาตรการ/แนวทาง****ดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี****๒๕๖๐** | **ปี****๒๕๖๑** | **ปี****๒๕๖๒** | **ปี****๒๕๖๓** | **ปี** **๒๕๖๔** |
| ๑.พัฒนาสมรรถนะและขีดความสามารถเจ้าหน้าที่รัฐในการป้องกันและแก้ไขปัญหาการทุจริตและประพฤติมิชอบ | ๑.จัดส่งเจ้าหน้าที่ขององค์การบริหารส่วนตำบลลานสกาเข้ารับการฝึกอบรมหลักสูตรด้านการป้องกันและปราบปรามการทุจริตภาครัฐ | / | / | / | / | / | ไม่ใช้งบประมาณ |

**ภาคผนวก**



 คำสั่งองค์การบริหารส่วนตำบลลานสกา

 ที่ ๒๘๗ /๒๕๖๐

เรื่อง แต่งตั้งคณะกรรมการจัดทำแผนป้องกันปราบปรามการทุจริตและประพฤติมิชอบ

ขององค์การบริหารส่วนตำบลลานสกา ระยะ ๕ ปี (๒๕๖๐-๒๕๖๔)

และคณะการจัดทำแผนป้องกันปราบปรามการทุจริตและประพฤติมิชอบ

 ขององค์การบริหารส่วนตำบลลานสกา

 ประจำปีงบประมาณ ๒๕๖๐ และประจำปีงบประมาณ ๒๕๖๑

**------------------------------**

ตามหนังสือจังหวัดนครศรีธรรมราช ด่วนที่สุด ที่ นศ ๐๐๒๓.๔/ว ๒๑๒๔ ลงวันที่ ๕ เมษายน ๒๕๖๐ เรื่อง การขับเคลื่อนการดำเนินงานของศูนย์ปฏิบัติการต่อต้านการทุจริตกระทรวงมหาดไทย ระดับจังหวัด โดยสั่งการให้องค์กรปกครองส่วนท้องถิ่นดำเนินการขับเคลื่อนการดำเนินงานของศูนย์ปฏิบัติการต่อต้านการทุจริตกระทรวงมหาดไทย ระดับจังหวัด โดยให้จัดทำแผนป้องกันป้องกันปราบปรามการทุจริตและประพฤติมิชอบ ระยะ ๕ ปี (พ.ศ. ๒๕๖๐ – ๒๕๖๔) ตามกรอบแนวทางการจัดทำแผนฯ ระยะ ๕ ปี ของสำนักงาน ป.ป.ท. นั้น

 ดังนั้น เพื่อให้การจัดทำแผนการป้องกันปราบปรามการทุจริตและประพฤติมิชอบขององค์การบริหารส่วนตำบลลานสกา ระยะ ๕ ปี (พ.ศ. ๒๕๖๐ – ๒๕๖๔) และการจัดทำแผนการป้องกันปราบปรามการทุจริตและประพฤติมิชอบขององค์การบริหารส่วนตำบลลานสกา ประจำปีงบประมาณ ๒๕๖๐ และประจำปีงบประมาณ ๒๕๖๑ เป็นไปตามวัตถุประสงค์ของสำนักงาน ป.ป.ท. จึงแต่งตั้งคณะกรรมการฯ ตามรายชื่อดังต่อไปนี้

1. นายกองค์การบริหารส่วนตำบลลานสกา ประธานกรรมการ
2. ปลัดองค์การบริหารส่วนตำบลลานสกา กรรมการ
3. รองปลัดองค์การบริหารส่วนตำบลลานสกา กรรมการ

 ๔. ผู้อำนวยการกองคลัง กรรมการ

 ๕. ผู้อำนวยการกองช่าง กรรมการ

 ๖. หัวหน้าสำนักปลัด กรรมการ

 ๗. นักวิเคราะห์นโยบายและแผน กรรมการและเลขานุการ

-๒-

 ให้ผู้ได้รับการแต่งตั้งมีหน้าที่ พิจารณา กลั่นกรอง ศึกษาข้อมูล นำมากำหนดจัดทำแผนป้องกันปราบปรามการทุจริตและประพฤติมิชอบ ระยะ ๕ ปี (พ.ศ. ๒๕๖๐ – ๒๕๖๔) และแผนป้องกันปราบปรามการทุจริตและประพฤติมิชอบ ประจำปีงบประมาณ ๒๕๖๐ และประจำปีงบประมาณ ๒๕๖๑ ขององค์การบริหารส่วนตำบลลานสกา เพื่อใช้เป็นแนวทางในการปฏิบัติงานต่อไป

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๒๐ เดือน มิถุนายน พ.ศ. ๒๕๖๐

 ลงชื่อ

 (นายเจริญ อิฏฐผล)

 นายกองค์การบริหารส่วนตำบลลานสกา

**ประกาศองค์การบริหารส่วนตำบลลานสกา**

 **เรื่อง ประกาศใช้แผนป้องกันปราบปรามการทุจริตและประพฤติมิชอบ ระยะ ๕ ปี**

**ขององค์การบริหารส่วนตำบลลานสกา ปีงบประมาณ ๒๕๖๐-๒๕๖๔**

---------------------

 ตามหนังสือจังหวัดนครศรีธรรมราช ที่ ชร ๐๐17.๕/ว 262 ลงวันที่ 13 มีนาคม ๒๕60 เรื่อง การขับเคลื่อนการดำเนินงานของศูนย์ปฏิบัติการต่อต้านการทุจริตกระทรวงมหาดไทย ระดับจังหวัด โดยสั่งการให้องค์กรปกครองส่วนท้องถิ่นดำเนินการขับเคลื่อนการดำเนินงานของศูนย์ปฏิบัติการต่อต้านการทุจริตกระทรวงมหาดไทย ระดับจังหวัด โดยให้จัดทำแผนป้องกันป้องกันปราบปรามการทุจริตและประพฤติมิชอบ ระยะ ๕ ปี (พ.ศ. ๒๕๖๐ – ๒๕๖๔) ตามกรอบแนวทางการจัดทำแผนฯ ระยะ ๕ ปี ของสำนักงาน ป.ป.ท. นั้น

 องค์การบริหารส่วนตำบลลานสกา ได้จัดทำแผนป้องกันปราบปรามการทุจริตและประพฤติมิชอบระยะ ๕ ปี ขององค์การบริหารส่วนตำบลลานสกา ปีงบประมาณ ๒๕๖๐-๒๕๖๔ เพื่อใช้เป็นแนวทางการปฏิบัติงาน เพื่อให้การจัดทำแผนปฏิบัติการด้านการป้องกันปราบปรามการทุจริตและประพฤติมิชอบขององค์การบริหารส่วนตำบลลานสกาเป็นไปตามวัตถุประสงค์ จึงประกาศใช้แผนปฏิบัติการดังกล่าวรายละเอียดแนบท้ายประกาศนี้

 จึงประกาศให้ทราบโดยทั่วกัน

. ประกาศ ณ วันที่ 30 เดือน มิถุนายน พ.ศ. ๒๕๖๐

 (นายเจริญ อิฏฐผล)

 นายกองค์การบริหารส่วนตำบลลานสกา